Държавен вестник, бр. 80, 2020 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  80
• познава и използва методики за оценка 
и оптимизация на уеб сайт;
• познава процеса на създаване на уеб сайт 
чрез използване на система за управление на 
уеб съдържание;
• познава общите проблеми на сигурността 
в уеб и необходимите дейности, свързани с 
повишаване на сигурността на сайт, създаден 
чрез система за управление на уеб съдържание.
Модул 4. Решаване на проблеми с ИКТ
• знае основни характеристики и параметри, 
свързани с изпълнението на проект;
• познава основните роли при изпълнени­
ето на софтуерен проект, както и нужните 
компетентности за всяка от тях;
• знае основните етапи при изпълнение 
на проект, както и съответните дейности и 
задачи, които се осъществяват на всеки от тях;
• знае как да формира екип, познава тех­
ники за генериране на идеи от членовете на 
екипа, познава основни характеристики и 
методи за ефективна комуникация;
• използва ефективно софтуерни средства, 
подпомагащи управлението на проекти;
• знае как да подготви задание за избор 
на компютърна система, както и да определи 
необходимите параметри характеристики;
• знае как да проучи функционални въз­
можности на непозната приложна програма 
и да определи дали отговаря на нуждите на 
една организация;
• може да настройва, контролира и управ­
лява работата на компютърни системи (са­
мостоятелни и в мрежа) и техни параметри;
• използва средства за защита на инфор­
мацията;
• знае какво е интелектуална собственост 
и познава правните є аспекти.
V. ФОРМАТ НА ИЗПИТА
Държавният зрелостен изпит се провежда 
под формата на тест, включващ 28 задачи, 
сред които:
• задачи с избираем отговор;
• задачи със свободен отговор;
• практически задачи.
Разпределението по видове задачи, разпре­
делението на задачите по познавателни равни­
ща, както и разпределението на общия брой 
точки между отделните задачи се определят в 
спецификацията, разработена в съответствие 
с изискванията на държавния образователен 
стандарт за оценяване на резултатите от обу­
чението на учениците.
VI. ОЦЕНЯВАНЕ
Максималният брой точки от държавния 
зрелостен изпит е 100.
Резултатите от изпита се записват в точки 
като процент от максималния брой точки. 
Изпитът се приема за успешно положен 
при резултат, равен или по-висок от 30% от 
максималния брой точки.
Приложение № 21 
към чл. 18, т. 6
УЧЕБНО-ИЗПИТНА ПРОГРАМА ЗА ДЪРЖА­
ВЕН ЗРЕЛОСТЕН ИЗПИТ ПО ИСТОРИЯ И 
ЦИВИЛИЗАЦИИ
I. ВИД НА ИЗПИТА
Държавният зрелостен изпит е писмен и 
анонимен.
II. ПРОДЪЛЖИТЕЛНОСТ
Държавният зрелостен изпит е с продъл­
жителност четири астрономически часа.
III. УЧЕБНО СЪДЪРЖАНИЕ
Държавният зрелостен изпит включва 
учебното съдържание от задължителните мо­
дули на профилиращия предмет, изучавани в 
класовете от втори гимназиален етап:
1. Модул Власт и институции.
2. Модул Култура и духовност.
3. Модул Човек и общество.
IV. ОЦЕНЯВАНИ КОМПЕТЕНТНОСТИ
• Обяснява връзката между политически, 
стопански, идейни и социални промени.
• Характеризира основни политически 
модели на управление.
• Сравнява политически системи.
• Свързва идеи за промяна на обществото 
с обществените и политическите движения, 
които ги представляват.
• Разграничава исторически факти от ар­
гументи и оценки за тях.
• Проследява развитието на възгледите за 
демокрация и политическо представителство.
• Обяснява функционирането на съвремен­
ните демократични институции.
• Свързва международни институции с 
основни документи, регламентиращи меж­
дународните отношения.
• Представя развитието на идеята за обе­
динена Европа и институциите на ЕС.
• Проследява развитието на държавността 
в българското историческо развитие.
• Обяснява ролята на световни религии в 
развитието на цивилизациите.
• Дава примери за самобитност, прием­
ственост и взаимни влияния между култури 
и цивилизации.
• Установява синхронност, асинхронност, 
регионални особености в историческото и 
културното развитие на различните общества.
• Сравнява представянето на едни и същи 
събития в различни източници.
• Сравнява по зададени показатели памет­
ници и традиции, принадлежащи на различни 
култури.
• Оценява приноси в световното културно 
наследство.
• Аргументира ролята на България в зна­
чими културни процеси.
• Оценява значението на културното мно­
гообразие във всекидневния живот.